
Meža pētīšanas stacijas
iepirkumu komisijas
2026. gada 13. jūlija sēdes lēmumu
(protokols Nr. 1.)

Iepirkuma procedūras
„Dīķa izbūve”
NOLIKUMS

1. Iepirkuma identifikācijas numurs: MPS 2026/66

2. Iepirkuma procedūras veids
Iepirkumu procedūra Publisko iepirkumu likuma 9. pantā noteiktajā kārtībā.

3. Pasūtītājs un kontaktinformācija
3.1. Pasūtītāja nosaukums: Meža pētīšanas stacija, reģistrācijas Nr. 90010256120.
3.2. Pasūtītāja adrese: Pārupes iela 5, Jaunkalsnava, Kalsnavas pag., Madonas nov., LV‑4860.
3.3. Kontaktpersona: Meža pētīšanas stacijas direktora vietnieks Māris Pūce, tālr. 29294032, e-pasta adrese: maris.puce@agenturamps.lv.

4. [bookmark: _Toc124056510][bookmark: _Toc2156486]Pretendents
4.1. Piegādātājs, kurš:
4.1.1. reģistrējies Valsts reģionālās attīstības aģentūras uzturētajā Elektronisko iepirkumu sistēmā (www.eis.gov.lv), turpmāk – EIS;
4.1.2. iesniedzis piedāvājumu EIS e-konkursu apakšsistēmā šim iepirkumam.

5. Iepirkuma priekšmets
5.1. [bookmark: OLE_LINK4][bookmark: OLE_LINK5]Iepirkuma priekšmets: Dīķa izbūve, (turpmāk – Objekts), saskaņā ar šajā Nolikumā noteiktajām prasībām.
5.2. Iepirkuma priekšmeta CPV kods: 45247270-3.
5.3. [bookmark: _Hlk503528194]Objekta atrašanās vieta: īpašumā Madonas nov., Kalsnavas pag., „Vētraine”, īpašuma kadastra numurs 70620110177, zemes vienības kadastra apzīmējums 70620110177.
5.4. Konkrētie darbu veidi un apjomi saskaņā ar dīķa izbūves tehnisko dokumentāciju (1. pielikums).

6. [bookmark: _Toc124056512][bookmark: _Toc2156488]Līguma izpildes termiņš
2026. gada 30. novembris.
[bookmark: _Toc124056513][bookmark: _Toc2156489]
7. Pieeja iepirkuma procedūras dokumentiem
7.1. Sākot ar iepirkuma procedūras izsludināšanas brīdi, pasūtītājs nodrošina brīvu un tiešu elektronisku pieeju iepirkuma procedūras dokumentācijai pircēja profilā EIS tīmekļvietnē https://www.eis.gov.lv/EKEIS/Supplier/Organizer/1670 e-konkursu apakšsistēmā šī konkursa sadaļā.
7.2. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā nolikuma saņēmējs, ja tas ir reģistrējies EIS kā piegādātājs.
7.3. Ieinteresētajam piegādātajam ir iespēja iepazīties ar iepirkuma procedūras dokumentiem, sākot ar attiecīgās iepirkuma procedūras izsludināšanas brīdi Meža pētīšanas stacijā: Pārupes ielā 5, Jaunkalsnavā, Kalsnavas pag., Madonas nov., darba dienās no plkst. 8.30 līdz 12.30 un no plkst. 13.00 līdz 17.00, iepriekš piesakoties pie Nolikumā norādītās kontaktpersonas.


8. Piedāvājuma iesniegšanas vieta, datums un laiks
8.1. Piedāvājuma iesniegšanas vieta: EIS e-konkursu apakšsistēmā.
8.2. Piedāvājumu iesniegšanas termiņš: 2026. gada 30. jūlijs, plkst. 10.00.
8.3. Ārpus EIS e-konkursa apakšsistēmas iesniegtie piedāvājumi tiks atzīti par neatbilstošiem Publisko iepirkumu likuma un šī Nolikuma prasībām un netiks izskatīti.	
[bookmark: _Toc124056515][bookmark: _Toc2156491]
9. Piedāvājuma atvēršana
9.1. Piedāvājumu atvēršanas notiks EIS e-konkursu apakšsistēmā.
9.2. Piedāvājumu atvēršana notiks 2026. gada 30. jūlijs, plkst. 14.00.

10. Papildus informācijas pieprasīšanas kārtība
10.1. Ieinteresētajam piegādātājam ir pienākums pieprasīt papildinformāciju vai Nolikuma skaidrojumu, ja iepirkuma procedūras dokumenti nav skaidri saprotami.
10.2. Papildus informāciju ieinteresētais piegādātājs var pieprasīt latviešu valodā, nosūtot pieprasījumu pa pastu vai e-pastu, pieprasījumā norādot arī iepirkuma procedūras nosaukumu un identifikācijas numuru.
10.3. Papildus informācija par iepirkumu procedūras dokumentācijā iekļautajām prasībām tiks sniegta trīs darba dienu laikā, bet ne vēlāk kā četras dienas pirms piedāvājuma iesniegšanas termiņa beigām, ja ieinteresētais piegādātājs informāciju būs pieprasījis laikus.
10.4. Papildus informācija tiks nosūtīta ieinteresētajam piegādātājam, kas uzdevis jautājumu, kā arī tiks publicēta pircēja profilā EIS e-konkursu apakšsistēmā https://www.eis.gov.lv/EKEIS/Supplier/Organizer/1670 šī iepirkuma sadaļā.
10.5. Ieinteresētajam piegādātājam ir pienākums sekot līdzi publicētajai informācijai EIS. Pasūtītājs nav atbildīgs par to, ja kāda ieinteresētā persona nav iepazinusies ar informāciju, kurai ir nodrošināta brīva un elektroniska pieeja.

11. Prasības piedāvājuma noformēšanai un iesniegšanai
11.1. Piedāvājums jāiesniedz elektroniski EIS e-konkursu apakšsistēmā vienā no zemāk norādītajiem iesniegšanas veidiem. Katra dokumenta iesniegšanas veids var atšķirties, bet ir jāievēro šādi iespējamie veidi:
11.1.1. izmantojot EIS e-konkursu apakšsistēmas rīkus, aizpildot EIS e-konkursu apakšsistēmā šī konkursa sadaļā ievietotās formas;
11.1.2. aizpildot veidlapas ārpus EIS un augšupielādējot tās EIS e-konkursu apakšsistēmā.
11.2. Sagatavojot piedāvājumu, pretendents ievēro, ka:
11.2.1. piedāvājums jāiesniedz latviešu valodā. Ja kāds no piedāvājuma dokumentiem tiek iesniegts citā valodā, tad tam jāpievieno tulkojums latvieši valodā, kas apliecināts normatīvajos aktos noteiktajā kārtībā;
11.2.2. visas piedāvātās cenas aprēķina un norāda euro (EUR) bez pievienotās vērtības nodokļa (PVN);
11.2.3. iesniedzot piedāvājumu, pretendents pēc izvēles pieteikumu un citus dokumentus paraksta ar drošu elektronisku parakstu un laika zīmogu vai ar EIS piedāvāto elektronisko parakstu;
11.2.4. piedāvājuma dokumentus paraksta pretendenta persona ar pārstāvības tiesībām. Ja dokumentus paraksta pilnvarotā persona, dokumentiem jāpievieno attiecīgās pilnvaras oriģināls vai kopija. Pilnvarā precīzi jānorāda pilnvarotajai personai piešķirto tiesību un saistību apmērs. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. Ja piedāvājuma dokumentus parakstījusi persona bez pārstāvības tiesībām, tad piedāvājums šāds piedāvājums netiks izskatīts;
11.2.5. ja pretendents iesniedzis kāda dokumenta kopiju, to apstiprina normatīvajos aktos noteiktajā kārtībā. Ja dokumenta kopija nav apstiprināta atbilstoši normatīvo aktu prasībām, iepirkuma komisija, ja tai rodas šaubas par iesniegtā dokumenta autentiskumu, var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju;
11.2.6. iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kas ievietotas EIS e-konkursu apakšsistēmas šī konkursa sadaļā) ietvertos nosacījumus;
11.2.7. piedāvājums jāsagatavo tā, lai nekādā veidā netiktu apdraudēta EIS darbība, tostarp piedāvājuma datnes nedrīkst saturēt datorvīrusus vai citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.

12. [bookmark: _Toc124056523][bookmark: _Toc2156510][bookmark: _Toc124056518][bookmark: _Toc2156494]Prasības pretendentam
12.1. Par pretendentu iepirkumā var būt pakalpojuma sniedzējs:
12.1.1. kurš normatīvajos aktos noteiktajā kārtībā ir reģistrēts uzņēmējdarbības veikšanai;
12.1.2. kurš reģistrēts būvkomersantu reģistrā;
12.1.3. uz kuru neattiecas Publisko iepirkumu likuma 9. panta astotajā daļā minētie izslēgšanas noteikumi;
12.1.4. kuram ir pieredze meliorācijas būvdarbu veikšanā; Pretendentam ir atbilstoša pieredze, ja pēdējo piecu gadu laikā tas kā ģenerāluzņēmējs veicis meliorācijas sistēmu vai dīķu (ūdenskrātuvju) atjaunošanu, pārbūvi vai būvniecību vismaz divos objektos, kuros kopējie grunts ekskavācijas darbi ir bijuši vismaz 30 000 m3 apjomā;
12.1.5. kura rīcībā ir visi nepieciešamie resursi kvalitatīvai un savlaicīgai pasūtījuma izpildei – tam ir pietiekošs darbu veikšanai nepieciešamās tehnikas nodrošinājums un atbilstošas kvalifikācijas darbu veicēji, tajā skaitā, būvdarbu vadītājs, kurš sertificēts meliorācijas būvdarbu vadīšanā;
12.1.6. kura 2025. gada kopējais finanšu apgrozījums ir ne mazāks par 300 000 EUR;
12.1.7. uz kuru nepastāv Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie nosacījumi pretendenta izslēgšanai no dalības iepirkuma procedūrā.
12.2. Piedāvājumi, kuru iesniedzēji neatbilst kādai no Nolikuma 12.1. punktā norādītajām pretendentu atlases prasībām, netiek izskatīti un no dalības turpmākajā iepirkuma procedūrā tiek izslēgti.

13. Pretendenta iesniedzamie dokumenti un informācija
13.1. Pretendentam noteiktā termiņā jāiesniedz piedāvājums, kura sastāvdaļas ir:
13.1.1. pretendenta pieteikums dalībai iepirkumā, kuru pretendents var iesniegt saskaņā ar šī Nolikuma 2. pielikumu. Pretendents pieteikumā apliecina, ka uz viņu neattiecas Publisko iepirkumu likuma 9. panta astotajā daļā minētie izslēgšanas gadījumi, kā arī uz pretendentu nepastāv Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie nosacījumi pretendenta izslēgšanai no dalības iepirkuma procedūrā. Pretendents pieteikumā, atbilstoši Iepirkumu uzraudzības biroja skaidrojumam (https://www.iub.gov.lv/lv/ skaidrojums-mazie-un-videjie-uznemumi) norāda, vai pretendents atbilst mazā vai vidējā uzņēmuma statusam;
13.1.2. pretendenta sagatavota informācija, saskaņā ar šī Nolikuma 3. pielikumā uzrādīto veidlapu, par veiktajiem meliorācijas būvdarbiem pēdējo 5 gadu laikā, kurus pretendents veicis kā ģenerāluzņēmējs un kas apliecina pretendenta atbilstību Nolikuma 12.1.4. punkta prasībām;
13.1.3. informācija par pretendenta darbaspēka un tehnisko nodrošinājumu, saskaņā ar šī Nolikuma 4. pielikumā uzrādīto veidlapu, kurā cita starpā norāda arī:
13.1.3.1. pakalpojumā izmantojamās tehnikas sarakstu,
13.1.3.2. līguma slēgšanas gadījumā pretendenta norīkoto atbildīgo būvdarbu vadītāju,
13.1.3.3. līguma slēgšanas gadījumā līguma izpildē iesaistītos darbiniekus,
13.1.3.4. visus paredzētos apakšuzņēmējus (pretendenta nolīgtas personas vai savukārt to nolīgtas personas, kuras veiks būvdarbus vai sniegs pakalpojumus iepirkuma līguma izpildei);
13.1.3.5. personas, uz kuru tehniskajām un profesionālajām iespējām pretendents balstās, lai apliecinātu savu tehnisko un profesionālo spēju atbilstību šī Nolikuma 12.1.5. punktā noteiktajām prasībām;
13.1.3.6. personas, uz kuru saimnieciskajām un finansiālajām iespējām pretendents balstās, lai apliecinātu savu saimniecisko un finansiālo spēju atbilstību šī Nolikuma 12.1.6. punktā noteiktajām prasībām.
13.1.4. pretendenta būvdarbu vadītāja parakstīts apliecinājums, saskaņā ar šī Nolikuma 5. pielikumā uzrādīto veidlapu, kurā izteikta piekrišana vadīt iepirkuma priekšmetā noteiktos darbus;
13.1.5. finanšu pārskats vai izraksts no finanšu pārskata, vai apliecinājums par savu kopējo finanšu apgrozījumu 2025. gadā, kas apliecina pretendenta saimnieciskā un finansiālā stāvokļa atbilstību Nolikuma 12.1.6. punkta prasībām;
13.1.6. apliecinājumi, saskaņā ar šī Nolikuma 6. pielikumā uzrādīto veidlapu, par piekrišanu slēgt ar pretendentu līgumu par būvdarbu veikšanu vai pakalpojumu sniegšanu, ja vien pretendents iegūs līguma slēgšanas tiesības, no tiem apakšuzņēmējiem, kurus pretendents minējis informācijas veidlapā par darbaspēka nodrošinājumu (4. pielikuma 3. punktā), vai jau noslēgtas vienošanās starp pretendentu un šīm personām par noteiktu iepirkumu līguma daļu izpildi;
13.1.7. apliecinājumi, saskaņā ar šī Nolikuma 6. pielikumā uzrādīto veidlapu, par sadarbību konkrētā iepirkuma līguma izpildē, ja vien pretendents iegūs līguma slēgšanas tiesības, no personām, uz kuru tehniskajām un profesionālajām iespējām pretendents balstās, lai apliecinātu savu tehnisko un profesionālo spēju atbilstību šī Nolikuma 12.1.5. punktā noteiktajām prasībām un kuras pretendents minējis informācijas veidlapā par darbaspēka nodrošinājumu (4. pielikuma 4. punktā), vai jau noslēgtas vienošanās starp pretendentu un šīm personām par sadarbību konkrētā iepirkuma līguma izpildē;
13.1.8. apliecinājumi, saskaņā ar šī Nolikuma 6. pielikumā uzrādīto veidlapu, par sadarbību konkrētā iepirkuma līguma izpildē, ja vien pretendents iegūs līguma slēgšanas tiesības, no personām uz kuru saimnieciskajām un finansiālajām iespējām pretendents balstās, lai apliecinātu savu saimniecisko un finansiālo spēju atbilstību šī Nolikuma 12.1.6. punktā noteiktajām prasībām un kuras pretendents minējis informācijas veidlapā par darbaspēka nodrošinājumu (4. pielikuma 5. punktā), vai jau noslēgtas vienošanās starp pretendentu un šīm personām par sadarbību konkrētā iepirkuma līguma izpildē;
13.1.9. pretendenta finanšu piedāvājums, kuru pretendents sagatavo saskaņā ar šī Nolikuma 7. pielikumā uzrādīto veidlapu. Pretendents finanšu piedāvājumā iekļauj visas izmaksas, kas saistītas ar pakalpojuma (būvdarbu) veikšanu atbilstoši šīs iepirkuma procedūras Nolikuma prasībām, tajā skaitā līguma projektā (10. pielikums) visu norādīto saistību izpildi, tostarp izmaksas, kas saistītas ar būvdarbu sagatavošanu (apdrošināšanas polišu, saistību rakstu un citu dokumentu sagatavošana un iesniegšana būvvaldē vai būvniecības informācijas sistēmā (turpmāk – BIS), būvvaldes akcepta saņemšana u.tml.) un būvdarbu nodošanu (atzinumu saņemšana, izpildmērījumu veikšana un sagatavošana, apliecinājuma par būves gatavību ekspluatācijai un citu dokumentu sagatavošana un iesniegšana būvvaldē vai BIS, objekta nodošana ekspluatācijā u.tml.), ietverot visus piemērojamos nodokļus, izņemot pievienotās vērtības nodokli;
13.1.10. veicamo būvdarbu un pielietojamo materiālu tāme, kuru pretendents sagatavo saskaņā ar šī Nolikuma 8. pielikumā uzrādīto veidlapu un ievērojot 03.05.2017 Ministru kabineta noteikumos Nr. 239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība”” noteiktās prasības, atbilstoši būvprojektā uzrādītajiem darbu un materiālu apjomiem;
13.1.11. darbu izpildes laika grafiks, kuru pretendents sagatavo saskaņā ar šī Nolikuma 9. pielikumā uzrādīto veidlapu, norādot tajā konkrēto darbu paredzētos uzsākšanas un pabeigšanas datumus. Pretendents darbu izpildes laika grafiku sastāda ņemot vērā arī laiku, kas nepieciešams līguma projektā (10. pielikums) visu norādīto saistību izpildei, tajā skaitā attiecībā uz būvdarbu sagatavošanu (apdrošināšanas polišu, saistību rakstu un citu dokumentu sagatavošana un iesniegšana būvvaldē vai BIS, būvvaldes akcepta saņemšana u.tml.) un būvdarbu nodošanu (atzinumu saņemšana, izpildmērījumu veikšana un sagatavošana, apliecinājuma par būves gatavību ekspluatācijai un citu dokumentu sagatavošana un iesniegšana būvvaldē vai BIS, objekta nodošana ekspluatācijā u.tml.). 
13.2. Pretendents, sastādot piedāvājumu, ņem vērā, ka likvīdo augošo koku izzāģēšanu grāvju trasēs ir veicis pasūtītājs. Pārējā apauguma (atsevišķu krūmu, sīkmeža, atsevišķu koku) novākšanu veic būvdarbu izpildītājs.
13.3. Ja pretendents balstās uz citas personas iespējām, lai apliecinātu savu spēju atbilstību šī Nolikuma prasībām, pretendents piedāvājumā iekļauj par šo personu dokumentus un informāciju, kas apliecina šo personu atbilstību šajā Nolikumā noteiktajām prasībām.
13.4. [bookmark: _Hlk481046901]Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.
13.5. Pretendents ir atbildīgs par to, lai pakalpojuma sniegšanas laikā, ja vien pretendents iegūs līguma slēgšanas tiesības, ar personām, kurus pretendents paredzējis piesaistīt kā apakšuzņēmējus, tiktu noslēgti līgumi par noteiktu pakalpojuma daļu veikšanu, un ar personām, uz kuru iespējām pretendents balstās, tiktu noslēgti sadarbības līgumi pretendenta tehnisko un profesionālo vai pretendenta saimniecisko un finansiālo spēju nodrošināšanai.
13.6. Pretendents, ja vien iegūs līguma slēgšanas tiesības, konkrētā iepirkuma līguma izpildē var piesaistīt tikai tos apakšuzņēmējus un personālu, ko norādījis savā piedāvājumā. Apakšuzņēmēju un personāla nomaiņa vai jauna apakšuzņēmēja piesaistīšana veicama ievērojot līguma projekta (10. pielikums) nosacījumus.
13.7. Pretendents ir atbildīgs par sniegto ziņu patiesumu. Ja iepirkuma komisija, pārbaudot šīs ziņas, noskaidro, ka tās neatbilst patiesībai, pretendents no tālākās līdzdalības iepirkuma procedūrā tiek izslēgts.
13.8. Pretendents var iesniegt tikai vienu piedāvājuma variantu.
13.9. Pretendents piedāvājumu sastāda un līguma slēgšanas tiesību iegūšanas gadījumā pakalpojumu veic saskaņā ar šī Nolikuma un līguma projekta (10. pielikums) prasībām.

14. Pretendentu atlase, piedāvājumu izskatīšana, izvēles kritēriji un līguma slēgšana
14.1. Pretendentu atlase, piedāvājumu atbilstības pārbaude un izvēle notiek saskaņā ar Publisko iepirkumu likuma un šī Nolikuma prasībām.
14.2. Iepirkuma komisija izskata tikai tos piedāvājumus, kas atbilst šī Nolikuma prasībām un ietver Nolikumā minētos dokumentus un informāciju. Nolikuma prasībām neatbilstoši piedāvājumi netiek izskatīti un no dalības turpmākajā iepirkuma procedūrā tiek izslēgti.
14.3. Iepirkuma komisija veic pretendentu atlasi izvērtējot pretendentu atbilstību šī Nolikuma 12.1. punkta prasībām.
14.4. Lai noteiktu pretendenta atbilstību Nolikuma 12.1.3. punkta prasībām, iepirkuma komisija Publisko iepirkumu likuma 42. pantā noteiktajā kārtībā pārbauda, vai Publisko iepirkumu likuma 9. panta astotajā daļā minētie izslēgšanas gadījumi nav attiecināmi uz pretendentu, kuram būtu piešķiramas līguma slēgšanas tiesības atbilstoši šajā Nolikumā noteiktajām prasībām un kritērijiem, kā arī uz šādām Publisko iepirkumu likuma 42. panta trešajā daļā minētajām personām:
14.4.1. uz personālsabiedrības biedru, ja kandidāts vai pretendents ir personālsabiedrība;
14.4.2. uz kandidāta vai pretendenta norādīto personu, uz kuras iespējām kandidāts vai pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;
14.4.3. uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro;
14.4.4. uz personām, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē;
14.4.5. uz kandidāta vai pretendenta patieso labuma guvēju.
14.5. Lai konstatētu, vai šī Nolikuma 14.4. punktā minētai personai Latvijā vai valstī, kurā tas reģistrēts vai kurā atrodas tā pastāvīgā dzīves vieta, nav neizpildītas saistības nodokļu jomā, tajā skaitā atbilstoši likumā “Par nodokļiem un nodevām” noteiktajām prasībām iesniegtas nodokļu deklarācijas un nav nodokļu parādi, kas kopsummā pārsniedz 150 euro, iepirkumu komisija pārbauda šo iespējamo neizpildīto saistību nodokļu jomā esamību šādos divos datumos:
14.5.1. šī Nolikuma 8.2. punktā minētajā piedāvājumu iesniegšanas termiņa pēdējā dienā;
14.5.2. dienā, kad pieņemts lēmums par iespējamu iepirkuma līguma slēgšanas tiesību piešķiršanu.
14.6. Lai noteiktu vai pretendents nav izslēdzams no dalības iepirkumu procedūrā sakarā ar Publisko iepirkumu likuma 42. panta otrās daļas 1. punktā minētajiem noziedzīgajiem nodarījumiem, iepirkuma komisija pārbauda Publisko iepirkumu likuma 42. panta noteiktajā kārtībā Nolikuma 14.4. punktā minētās personas, kā arī personu, kura ir pretendenta valdes vai padomes loceklis, pārstāvēttiesīga persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli.
14.7. Lai noteiktu pretendenta atbilstību Nolikuma 12.1.7. punkta prasībām, iepirkuma komisija,  ievērojot Starptautisko un Latvijas Republikas nacionālo sankciju likuma 11.1 pantā noteikto, pirms gala lēmuma pieņemšanas par līguma noslēgšanu, pārliecinās, vai uz līgumslēdzēju nav attiecinātas sankcijas, kas varētu ietekmēt līguma izpildi, proti, vai noslēdzamā līguma izpildi neapdraud subjektam piemērotās sankcijas.
14.8. No pretendentiem, kas atbilst visām pretendentu atlases prasībām, pasūtītājs piešķir iepirkuma līguma slēgšanas tiesības pretendentam, kurš iesniedzis saimnieciski visizdevīgāko piedāvājumu.
14.9. Lai noteiktu saimnieciski izdevīgāko piedāvājumu šajā iepirkumā, komisija vērtē līgumcenas, kuras pretendenti uzrādījuši savos finanšu piedāvājumos. Līguma slēgšanas tiesības iegūst tas pretendents, kura piedāvājums atbilst iepirkuma prasībām un kura piedāvātā līgumcena, salīdzinot ar citu pretendentu piedāvātām līgumcenām, ir zemākā.
14.10. Motivētu lēmumu slēgt iepirkumu līgumu vai izbeigt iepirkumu procedūru, iepirkumu komisija pieņem ar balsu vairākumu.

15. Fizisko personu datu apstrādes noteikumi
15.1. Fizisko personu datu apstrādes pamatojums –  Eiropas Parlamenta un Padomes 2016. gada 27. aprīļa regulas Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6. panta pirmās daļas b) un c) apakšpunkts.
15.2. Iepirkuma procedūrā iesniegtajos dokumentos norādīto fizisko personu datus apstrādās, lai nodrošinātu iepirkuma procedūras norisi, pretendentu piedāvājumu izvērtēšanu, iepirkuma līguma noslēgšanu un izpildi.
15.3. Pretendents nodrošina, ka visu savā piedāvājumā norādīto fizisko personu (tai skaitā visu personu apvienības biedru, neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādus piesaista), tostarp speciālistu, darbinieku, kontaktpersonu u.c. datu apstrādei, kuru veiks pasūtītājs gan iepirkumu procedūrā, gan iepirkuma līguma izpildē, ja ar pretendentu noslēgs iepirkuma līgumu, ir nodrošināts personas datu apstrādes tiesiskais pamats normatīvajos aktos noteiktajā kārtībā, un šo personu informēšanu par paredzēto personu datu apstrādi.
15.4. Papildu informācija par personas datu apstrādi norādīta Meža pētīšanas stacijas Privātuma politikā, kas pieejama Meža pētīšanas stacijas tīmekļvietnē: https://www.agenturamps.lv/lv/par_mums/privatuma_politika/.
15.5. Personas datu apstrādes pārzinis: Meža pētīšanas stacija, kontaktinformācija: Pārupes iela 5, Jaunkalsnava, Kalsnavas pag., Madonas nov., LV-4860, e-pasta adrese: mps@agenturamps.lv, tālrunis 64826591.

16. Līguma izpildes vietas apskate
Pasūtītājs nepieciešamības gadījumā nodrošina brīvprātīgu organizētu Objekta apskati dabā 2026. gada 22. jūlijā plkst. 10.00 (tikšanās vieta īpašumā „Vētraine”, Kalsnavas pag., Madonas nov.). Organizētajai objekta apskatei dabā iepriekš pieteikties, kontaktpersona: Meža pētīšanas stacijas saimniecības pārzinis Sandis Strazdiņš, tālrunis 29204794.


Pielikumi:
1. Tehniskā dokumentācija;
2. Pretendenta pieteikuma veidlapa.;
3. Iepriekšējās pieredzes veidlapa;
4. Darbaspēka un tehniskā nodrošinājuma veidlapa;
5. Būvdarbu vadītāja apliecinājuma veidlapa;
6. Apakšuzņēmēja, personas, uz kuras spējām pretendents balstās, apliecinājuma veidlapa;
7. Finanšu piedāvājuma veidlapa;
8. Tāmes veidlapa;
9. Darbu izpildes laika grafika veidlapa;
10. Līguma projekts.


Iepirkuma komisijas priekšsēdētājs    	M. Līdums


Pūce 29294032
maris.puce@agenturamps.lv

